AO Domžale

Prvonovembrsko plezanje
2022-10-29 - 2022-11-01 | Drugo, Slovenija
Organizira: Barbara Bajcer
Popravi objavo
Izbriši objavo

Balvanski dan + piknik
2022-09-24 | Drugo, Slovenija
Obiskali bomo slavnega osla iz Trente. 😎
Organizira: Urška Jerenec
Popravi objavo
Izbriši objavo

Dolomiti
2022-07-09 - 2022-07-16 | Drugo, Slovenija
Kot ste bili že spomladi obveščeni, se dogovarjamo z Železničarji za skupni tabor v Dolomitih,
kamp Sass Dlacia (ista lokacija kot leta 2021)
termin od 9.julija do 16. julija plus minus kakšen dan (po želji)

Prosim, če se okvirno zainteresirani pofočkate na e naslov jasna@eauto.si

Število oseb/ avto/avtodom/ šotor

naslednji teden bodo Železničarji že rezervirali prostor!

Prijavo skupnega tabora na PZS pa tudi moramo pravočasno oddati.

Zdaj pa kar pogumno preverite dopuste in se prijavite !
Popravi objavo
Izbriši objavo

Benkotov memorial
2022-06-18 | Drugo, Slovenija
Spet se ima zgoditi tradicionalni spomniski tabor, vendar zaradi prenove in zasedenosti bajte tokrat za spremembo enodnevni torej spominski dan:
– Datum: sobota 18.6.2022
– Kraj: Kamniško sedlo
– Vreme: bo zmerno do pretežno plezljivo
– Udeleženci: tovariši in tovarišice AO Domžale obvezno, ostali po lastni želji
– možno bo eventuelno prespati iz sobote na nedeljo za manjše število oseb
Program:
– plezanje, pohod, pristop v stenah in vrhovih v okolici Kamniškega sedla
– ob cca 16:00 se dobimo na koči na druženju in “obujanju spominov”
– ob cca 20:00 se odpravimo v dolino
Naveze in pohodniki se formirajo individualno ali po dogovoru na ferjanu.
Vabljeni so plezalci, planinci, taborniki, pač vsi, ki imajo Benkota v spominu.
PS. V primeru slabega vremena se prestavi na nedeljo 19.6.2022.
Popravi objavo
Izbriši objavo

Alpinistična šola 2022 | vpis
2022-03-03 19:00 - 20:00 (Europe/Ljubljana) | Planinsko društvo Domžale, Kopališka cesta 4, Domžale, 1230
Alpinistična šola je namenjen vsem, ki si želijo plezati in obiskovati gore v vseh letnih časih. Čeprav ime nagovarja predvsem tiste, ki želijo spoznati svet navpičnih sten, alpinistično šolo priporočamo tudi vsem, ki si želijo le znanja za varnejše gibanje v zahtevnejšem in brezpotnem gorskem svetu. Tudi tam marsikdaj pride prav alpinistična tehnika.
V gorah smo nenehno izpostavljeni številnim nevarnostim. S pravim znanjem, predvsem pa z nenehnim treningom, se jim lahko v večini ognemo ali pa vsaj zmanjšamo izpostavljenost. Z alpinistično šolo boste naredili prvi korak k varnejšemu obiskovanju gora v vseh razmerah in letnih časih. Hkrati pa dobili izkušeno in preverjeno družbo za vaša nadaljnja gorska in plezalna doživetja.
Alpinistična šola zajema:

teoretična predavanja,
praktične vaje iz vrvne tehnike,
trening plezanja in plezalne tehnike,
športno plezanje,
turno smučanje,
plezanje v kopni skali, snegu in ledu.

Alpinistična šola se zaključi z izpitom, po njem pa pridobite naziv »mlajši alpinistični pripravnik/pripravnica«.

Vpis in uvodni sestanek s predstavitvijo: četrtek, 3. marca, ob 19. uri v prostorih PD Domžale (Kopališka c. 4, Domžale).
Trajanje: s presledki med marcem 2022 in januarjem 2023
Cena: 400 €, za dijake in študente 250 €

Prosimo za informativno prijavo na tem obrazcu.
Informacije: Matej Ogorevc, vodja alpinistične šole, aodomzale@gmail.com, 041 483 924

Tečaj športnega plezanja | vpis
2022-03-03 18:00 - 19:00 | Planinsko društvo Domžale, Kopališka cesta 4, Domžale, 1230
Tečaj športnega plezanja je namenjen vsem, ki si želijo samostojnega in varnega športnega plezanja v skali ali na umetnih stenah. Če tudi slišite, da je športno plezanje varen šport, to velja le, če obvladate tehniko plezanja in varovanja. S tečajem boste dobili vse to. Pa še družbo za samostojne plezalne izlete.

S tečajem pridobite vsa potrebna znanja za samostojno in varno športno plezanje v naravi ali na umetnih stenah. Naučili vas bomo pravilnega vpenjanja vrvi, varovanja (od zgoraj in spodaj) z različnimi pripomočki, prevezovanja na sidrišču, spusta ob vrvi in osnov plezalne tehnike oz. treninga.
Tečaj zajema:

teoretična predavanja,
praktične vaje,
trening plezanja in plezalne tehnike,
skupne ture v plezališča.

Tečaj se zaključi z izpitom, po njem pa pridobite naziv »pripravnik/pripravnica športnega plezanja«.

Vpis in uvodni sestanek: četrtek, 3. marca, ob 18. uri, prostori PD Domžale (Kopališka c. 4, Domžale). Število mest je omejeno na 10 udeležencev/udeleženk.
Trajanje tečaja: marec in april 2022
Cena: 180 €, za dijake in študente 120 €

Prosimo za informativno prijavo na tem obrazcu.
Informacije: Matej Ogorevc, vodja tečaja, aodomzale@gmail.com, 041 483 924

Lednoplezalni tabor
2022-02-04 - 2022-02-08 | Drugo, Slovenija
Plezanje in smučanje v tujini.

Organizira: Jaka Hrast
Popravi objavo
Izbriši objavo

Ponovoletno športno plezanje
2022-01-08 | Drugo, Slovenija
Plezanje na Primorskem.

Organizira: Urška Jerenec
Popravi objavo
Izbriši objavo

Zaključek leta
2021-12-18 - 2021-12-19 | Domžalski dom na Mali planini, Žaga 18, Stahovica, 1241, Slovenija
Popravi objavo
Izbriši objavo

Dan za drytooling (Znojile)
2021-11-07 | Planinsko društvo Domžale, Kopališka cesta 4, Domžale, 1230
Organizira: Maja Šuštar
Popravi objavo
Izbriši objavo

Paklenica
2021-10-28 - 2021-11-02
Skupni tabor v Paklenici.
Popravi objavo
Izbriši objavo

Delovna akcija Rodica
2021-09-10 - 2021-09-12
Za delovno akcijo je odgovoren Miha Košir, gospodar plezalne stene Rodica.
Popravi objavo
Izbriši objavo

Dan domžalskih planincev
2021-08-29 | Domžalski dom na Mali planini, Žaga 18, Stahovica, 1241, Slovenija

Brezplačno varovanje na garažni hiši
2021-08-26 18:00 - 20:00, 2021-08-19 18:00 - 20:00, 2021-08-12 18:00 - 20:00 | Plezalna stena ob garažni hiši, Masljeva ulica 4, 1230 Domžal, Domžale, 1230, Slovenia
Varovanje je brezplačno in je namenjeno vsem, ki bi želeli plezati. Vso opremo priskrbi AO Domžale.
Popravi objavo
Izbriši objavo

Vpis otrok v športnoplezalno vadbo (prvi vpis)
2021-08-26 17:00 - 19:00 | Planinsko društvo Domžale, Kopališka cesta 4, Domžale, 1230
Alpinistični odsek Planinskega društva Domžale objavlja razpis za vpis otrok starih med 5 in 14 let k redni tedenski športnoplezalni vadbi. Vadba poteka v plezališču na Rodici, v prizidku Osnovne šole Rodica (Kettejeva ulica 13).
Prvi vpis (velja le za tiste, ki do zdaj še niso obiskali vadbe) bo potekal v četrtek 26. avgusta, med 17.00 in 19.00 v prostorih Planinskega društva Domžale (Kopališka cesta 4, Domžale – vhod za NK Bar).

Pogoj za obiskovanje vadbe je oddan vpisni list (priloga spodaj), urejena društvena članarina (članarina PZS pri PD Domžale znaša 8 €) in redno poravnavanje vadnine. Članarina PZS je obvezna zaradi zagotavljanja nezgodnega zavarovanja vadečih. Ob vpisu poravnate vadnino za mesec september in društveno članarino, če le-ta še ni urejena.
Otroci bodo razporejeni v skupine po starosti (urnik vadbe v prilogi spodaj). Obiskovanje drugih skupin ni možno. Otroci lahko vadbo obiskujejo tudi večkrat na teden, a v okviru svojih starostnih skupin.

Z vadbo pričnemo v ponedeljek, 30. avgusta 2021. V času šolskih počitnic in praznikov treningov ni. Pridržujemo si pravico do spremembe terminov vadbe, razvrstitve v skupino, spremembe vaditeljev in izpisa otroka v primeru neupoštevanja pravil.

Cenik vadbe:

1 h vadbe na teden (starost med 5 in 8 let): 28 €/mesec
1,5 h vadbe na teden: 32 €/mesec
3 h vadbe na teden (2 x po 1,5 h): 52 €/mesec

Popusti: – 10 % za drugega otroka in – 20 % za tretjega otroka iz iste družine. Vadba bo obračunana mesečno. Račun boste prejeli na elektronski naslov, poravnate ga z nakazilom na transakcijski račun društva.
V primeru prenehanja obiskovanja treningov je potrebno otroka izpisati, kar storite s sporočilom na naslov spo.domzale@gmail.com.

Več informacij dobite na elektronskem naslovu spo.domzale@gmail.com.
Popravi objavo
Izbriši objavo

Dolomiti
2021-07-05 - 2021-07-11

Benkotov memorial
2021-06-18 - 2021-06-20

Balvanski piknik
2020-09-26
26. septembra 2020 imamo v letnem planu balvanski dan. Juhej! Šli bomo v Trento. Težavnosti bolderjev so od ocene 3 naprej.

Dobimo se ob 8.00 pred stenco na Rodici (v primeru kasnejšega samostojnega prihoda prosim to napišite). Zaradi lažje organizacije prosim za prijavo. Svoje podatke vpišite v tabelo.

Dan bo namenjen predvsem plezanju in druženju članov odseka in naših boljših/slabših polovic, otrok, psov, zajcev in ostalih bitij, ki jih imate radi in bi jih pripeljali med nas.
V ta namen bomo imeli tudi skupni piknik. Če ima kdo kakšen manjši žar, ki ga lahko vzamemo s seboj, naj prosim vpiše v tabelo. Za hrano in pijačo pa bo poskrbljeno. Prosimo, da sami prinesete svoj pribor, krožnike in kozarce – bomo poskusili narediti čim manj smeti. Prispevek za piknik znaša 3 € na osebo.

Po potrebi se poskrbi tudi za organizacijo izposoje crash padov. Ker je poleg boulderjev tudi opcija za plezanje na štrik, ne pozabite še na to opremo. 🧗‍♂️ Je pa Trenta za neplezalce tudi dobro izhodišče za hojo, tek in kopanje v mrzli vodi.

Ko bomo že tam, lahko po želji izlet podaljšamo do nedelje (nedeljo vsak preživi po svoje in si sam organizira prevoz).

V primeru poslabšanja epidemiološke slike, bo dogodek odpovedan.
Popravi objavo
Izbriši objavo

10. Benkotov memorial
2020-06-12 - 2020-06-14
Glede na letošnjo situacijo “napada” enote covid-19 je bilo naše vsakoletno druženje že rahlo ogroženo. “Sovrag” se je dolgo držal, a tovariši/ce se ne damo.
Torej vse po starem:
– Datum: 12. – 14. junij 2019
– Kraj: Kamniško sedlo
– Vreme: bo zmerno do pretežno plezljivo
– Udeleženci: tovariši in tovarišice AO Domžale obvezno, ostali po lastni želji
Program kot vsako leto:
Petek
– Prihod na kočo v dop/popoldanskih in večernih urah
– Plezanje v okoliških stenah in pristopi na vrhove.
Sobota
– Plezanje v okoliških stenah in pristopi na vrhove.
– Spominski večer. Kdor ima kake fotke naj jih prinese v digitalni obliki.
Nedelja
– Plezanje v okoliških stenah in pristopi na vrhove.
– 15.00 Zaključek
Vabljeni so plezalci, planinci, taborniki, pač vsi, ki imajo Benkota v spominu.
Prijave na aodomzale@gmail.com do srede 10.6.2020.
Popravi objavo
Izbriši objavo

ZBOR ČLANOV (OBČNI ZBOR) PD DOMŽALE 2020
2020-02-21 18:00 - 18:30 | Planinsko društvo Domžale, Kopališka cesta 4, Domžale, 1230
Vabimo te na redni, 64. občni zbor Planinskega društva Domžale, ki bo v petek, 21. februarja 2020, ob 18. uri, v sejni sobi Doma športnih organizacij, Kopališka cesta 4, Domžale.
Predlagan dnevni red:

Pozdrav
Izvolitev organov občnega zbora
Poročila in plan odsekov
Poročilo upravnega odbora
Potrditev sestave upravnega odbora
Finančno poročilo
Poročilo nadzornega odbora
Razprava na poročila
Razno

Leto 2019 je bilo za planinsko društvo Domžale izjemno aktivno! Smo društvo, ki ima širok spekter dejavnosti prek katerih združujemo člane vseh generacij, od najmlajših do starejših. V letu 2019 smo izvedli 29 lastnih dogodkov, več kot 30 udeležb na dogodkih drugih društev/organizacij, organizirali smo 35 pohodov in tur, imeli smo alpinistične in mladinska tabora ob množici vseh ostalih izvedbenih nalog potrebnih za delovanje društva! V letu 2019 je število vseh članov naraslo za 25 %.
Načrti za 2020 so pogumni, na Zboru članov jih potrdimo. S prisotnostjo izkazuješ zaupanje in sodeluješ v pomembnih odločitvah tvojega društva!
Iskreno vabljen!
Upravni odbor
Planinsko društvo Domžale
Popravi objavo
Izbriši objavo

Zaključek in sprejem tečajnikov
2019-12-14 00:30 - 2019-12-15 00:00 | Domžalski dom na Mali planini, Žaga 18, Stahovica, 1241, Slovenija
Krst bo, klobase tudi, imeli bomo pa še zelje in žgance za vegeterijance.
Pivo naj bi bilo ohlajeno, kuhano vino vroče. Ogrejte si še prste za poko in jezike za čvek.
Ostalo po klasičnem programu. 😉
Več kot nas bo, bolj bo luštno – zato le prid’te!
Popravi objavo
Izbriši objavo

Kje so meje mogočega ali 20 let tekov na Grintovec
2019-12-11 19:00 - 19:30

Zbor alpinistov
2019-11-09 17:00 - 17:30

Vpis v Alpinistično šolo AO PDD 2019/2020
2019-09-12 20:00 - 21:00 | Planinsko društvo Domžale, Kopališka cesta 4, Domžale, 1230

Vpis v športnoplezalno šolo ŠPO PDD
2019-09-12 20:00 - 20:30 | Planinsko društvo Domžale, Kopališka cesta 4, Domžale, 1230

Velike slovenske stene - tabor
2019-08-30 17:30 - 2019-09-01 23:00
Možno, da ne bodo čisto slovenske stene, vsekakor pa bodo take, v katerih se bo dalo lepo in z veseljem plezat!
Več informacij pri Maji Šuštar, vodji tabora (oz. berite mail). 😉
Popravi objavo
Izbriši objavo

9. Benkotov memorial
2019-06-14 19:00 - 2019-06-16 15:00
Kot vsako leto se ima odviti Benkotov memorial.

Datum: 14. - 16. junij 2019
Kraj: Kamniško sedlo
Vreme: bo zmerno do pretežno plezljivo
Udeleženci: tovariši in tovarišice AO Domžale obvezno, ostali po lastni želji

Program kot vsako leto:
Petek
- Prihod na kočo v dop/popoldanskih in večernih urah
- Plezanje v okoliških stenah in pristopi na vrhove.
Sobota
- Plezanje v okoliških stenah in pristopi na vrhove.
- izpitna tura za udeležence AŠ 2018/19
Nedelja
- Plezanje v okoliških stenah in pristopi na vrhove.
- 15.00 Zaključek

Vabljeni so plezalci, planinci, taborniki, pač vsi, ki imajo Benkota v spominu.

Prijave na aodomzale@gmail.com do 10.6.2019.
Popravi objavo
Izbriši objavo

Plezalna leta Kazimirja Drašlerja - Mikca
2019-04-04 19:00 - 21:00 | Planinsko društvo Domžale, Kopališka cesta 4, Domžale, 1230
Kazimir Drašlar, za prijatelje in znance Mikec, je svojo alpinistično pot začel leta 1958 na AO Ljubljana-Matica in bil aktiven še v zgodnjih sedemdesetih. Največ je plezal s Stanetom Belakom – Šraufom, Alešem Kunaverjem, Tinetom Miheličem, Brankom Pretnarjem, Tonetom Sazonovim in Francem Štupnikom.
Med odmevnejše vzpone, ki jih je opravil, sodijo: zahodna stena malega Druja, Bonatijeva v Grand Capucinu in prva dokončana prvenstvena smer v Sfingi v Severni triglavski steni z Alešem Kunaverjem ter Bonatijev steber v Druju, Rdeča zajeda v Rakovi špici in Varianta v Travniku s Stanetom Belakom. Udeležil se je odprave na Svalbard leta 1964 ter prve odprave v Hindukuš leta 1968, kjer sta se s Francem Štupnikom povzpela na neosvojeni vrh Lunkho-i-Hava, nato pa z Alešem Kunaverjen še na le kanček nižji Koh-i-Hevad. S Himalajo se je prvič srečal na odpravi na Anapurno 2, kjer je skupaj z Maticem Maležičem dosegel vrh.
Z ljubeznijo do narave živi tako rekoč že vse življenje. Poleg tega, da je alpinist in jamar, je po poklicu namreč biolog. Sedaj že v pokoju, nekoč pa je deloval kot profesor zoofiziologije na biološkem oddelku Biotehniške fakultete v Ljubljani.
Na predavanju se bo dotaknil najrazličnejših tem, od svoje plezalske kariere in vtisov z odprav do procesa adaptacije na višino.
Prijetno vabljeni!
Popravi objavo
Izbriši objavo
